**29.02.2024**

**Kaitseministeerium**

**Sakala 1, 15094 Tallinn**

**E-post:** info@kaitseministeerium.ee

**Teabenõude esitaja:**

Advokaat Kaspar Kaljurand

Advokaadibüroo Eversheds Sutherland Ots & Co

Kentmanni 4/Sakala 10, 10116 Tallinn

Tel: 6 229 990

E-post: kaspar.kaljurand@eversheds-sutherland.ee

**TEABENÕUE**

Lugupeetud Kaitseministeerium,

1. Käesolev teabenõue on esitatud meie kliendi MTÜ Vilivalla ja Änglema Kaitseks nimel ja ülesandel ning AvTS §-de 5 – 9, § 13, § 14, § 17 ja § 18 ning KeÜS § 24 alusel. Täiendavaks õiguslikuks aluseks meie poolt soovitud teabe saamisel on advokatuuriseaduse § 41 lg 1 p 4.

1. Märgime sissejuhatuseks, et küsitud teave ei ole meile teadaolevalt kättesaadav avalikest teabeallikatest, sealhulgas teabevaldaja dokumendiregistrist.
2. Teabenõude esitajale teadaolevalt planeerib Lääne-Harju vald üldplaneeringu[[1]](#footnote-1) kehtestamist, mis võimaldaks rajada lisas 1 märgitud alale tuulepargi. Samuti on teabenõude esitajale teada, et lisas 1 märgitud alale soovib tulevikus Evecon OÜ rajada umbes 300 m kõrgused tuulegeneraatorid (**Lisa 2**).
3. Palume teabevaldajal avaldada, kas lisades 1 ja 2 märgitud alal tuuleenergeetika arendamise osas esineb Kaitseministeeriumipoolseid piiranguid seoses mistahes riigikaitseotstarbelise rajatisega (radarisüsteem, lennuväli vms).
4. Märgime eraldi, et KeÜS § 24 ja AvTS § 28 lg 1 punkti 13 ning § 36 lg 1 punkti 4 alusel on keskkonnateave avalik ning nimetatud õigusaktidest ei tulene, et teabevaldaja võiks keelduda palutud teabe väljastamisest.
5. Vastust teabenõudele, st teabenõudes küsitud teavet, soovime allakirjutanu e-posti aadressile (kaspar.kaljurand@eversheds-sutherland.ee).
6. Teabenõue tuleb täita AvTS § 18 lõikes 1 sätestatud tähtajal, st viivitamata, kuid mitte hiljem kui viie tööpäeva jooksul.
7. Küsimuste korral võtke, palun, allakirjutanuga kindlasti ühendust kas telefoni (+372 5373 6648) või elektronposti teel (kaspar.kaljurand@eversheds-sutherland.ee).

Lugupidamisega,

*/allkirjastatud digitaalselt/*

Kaspar Kaljurand

Advokaat

MTÜ Vilivalla ja Änglema Kaitseks lepinguline esindaja

Lisatud:

1. Kaardiandmete väljavõte Lääne-Harju valla üldplaneeringu põhilahenduse kaardilt;
2. Evecon OÜ tuulegeneraatorite asendiplaan.
1. Kättesaadav: https://laaneharju.ee/uldplaneering [↑](#footnote-ref-1)